cyanic-selkie/wikianc huggingface dataset:
Ալեքսանդր Բրավերման
Գործունեություն
Ալեքսանդր Բրավերմանը 1984-1995 թվականներին եղել է Քիմիական արդյունաբերության տնտեսագիտության և արտադրության կազմակերպման ամբիոնի ասիստենտ, Մոսկվայի Լոմոնոսովի անվան Նուրբ քիմիական տեխնոլոգիաների պետական ​​ինստիտուտի մարքեթինգի և կառավարման ամբիոնի վարիչ։ 1995-1997 թվականներին եղել է «Ռուսական մարքեթինգային ասոցիացիա» ՀԿ նախագահ։ Նա 1997 թվականին զբաղեցրել է Ռուսաստանի Դաշնության Պետական ​​գույքի կոմիտեի նախագահի առաջին տեղակալի պաշտոնը։ 1997-1999 թվականներին եղել է Ռուսաստանի Դաշնության պետական ​​գույքի նախարարի առաջին տեղակալ, իսկ 1999-1999 թվականներին՝ ՌԴ Պետական ​​գույքի նախարարի պաշտոնակատար։ 1999-2000 թվականներին՝ Ռուսական մարքեթինգային ասոցիացիայի ՀԿ նախագահ։ 2000-2004 թվականներին եղել է Ռուսաստանի Դաշնության գույքային հարաբերությունների նախարարի առաջին տեղակալ, պետքարտուղար։ 2006-2008 թվականներին Ռուսաստանի Դաշնության Նախագահին առընթեր Խորհրդին մատչելի բնակարանային շուկայի զարգացման հանձնաժողովի նախագահ՝ ազգային առաջնահերթ նախագծերի և ժողովրդագրական քաղաքականության իրականացման համար։ 2008-2015 թվականներին Ռուսաստանի Դաշնության Կառավարության 2008 թվականի օգոստոսի 12-ի թիվ 1145 հրամանով նշանակվել է Բնակարանային շինարարության խթանման դաշնային հիմնադրամի գլխավոր տնօրեն։ 2020 թվականի դեկտեմբերին ազատվել է «ՓՄՁ Կորպորացիա» ԲԲԸ գլխավոր տնօրենի պաշտոնից «այլ աշխատանքի անցնելու պատճառով»։ Նրան հաջորդել է Ալեքսանդր Իսաևիչ ։
Արտաքին հղումներ
Կատեգորիա:Խորհրդային տնտեսագետներ Կատեգորիա:Ռուս տնտեսագետներ Կատեգորիա:Տնտեսագիտական գիտությունների դոկտորներ
Կրեմենկուլ
Կրեմենկուլ (Кременкуль), գյուղ Ռուսաստանի Չելյաբինսկի մարզի Սոսնովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:18-րդ դարում հիմնադրված բնակավայրեր Կատեգորիա:Ռուսաստանի Չելյաբինսկի մարզի Սոսնովսկի շրջանի բնակավայրեր
Բյատկի
Բյատկի (Бятки, Бәтке), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2010 թվականին գրանցված տվյալներով կազմում էր 146 մարդ։
Փոստային ինդեքսը՝ 452771, ՍՎՏԲՀԴ կոդը՝ 80251825005:
Բնակչություն
Բյատկի գյուղի բնակչությունը 2002 թվականի տվյալներով կազմում էր 122 մարդ, 2009 թվականի դրությամբ՝ 142 մարդ, 2010 թվականի դրությամբ՝ 146 մարդ ։
2002 թվականի դրությամբ բնակչության գերակշռող ազգություններն էին թաթարները (70%) և բաշկիրները (26%)։
Աշխարհագրական դիրք
Հեռավորություևը մինչև ՝
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Տույմազինսկի շրջանի բնակավայրեր
Զարյաբինկա (գյուղ, Բոգոդուխովի շրջան)
Զարյաբինկա (Зарябинка), գյուղ Ուկրաինայի Խարկովի մարզի Բոգոդուխովի շրջանում։ Հիմնադրվել է 1798 թվականին։
2001 թվականի տվյալներով Զարյաբինկա գյուղում բնակվում էր 426 մարդ։ Բնակավայրը զբաղեցնում է 6,03 կմ² տարածք։ Բնակչության խտությունը կազմում էր 70,65 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Բոգոդուխովի շրջանի բնակավայրեր Կատեգորիա:Ուկրաինայի գյուղեր Կատեգորիա:1798 թվականին հիմնադրված բնակավայրեր
Յուրի Ռայկով
Յուրի Ռայկով (Ю́рий Андре́евич Райко́в, ), ռուս դիվանագետ։
Կենսագրություն
1974 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը և 1987 թվականին ԽՍՀՄ արտաքին գործերի նախարարության դիվանագիտական ակադեմիան։ 1974 թվականից զբաղվում է դիվանագիտական գործունեությամբ։ Տիրապետում է իսպաներենի և անգլերենի։ Պատմական գիտությունների դոկտոր։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ Կատեգորիա:Պատմական գիտությունների դոկտորներ
Սոլմրաս
Սոլմրաս  (Сольмрас), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 10 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Աստերոիդների ցանկ (134601-134700)
Աստերոիդների ցանկ (134501-134600) * Աստերոիդների ցանկ * Աստերոիդների ցանկ (134701-134800)
Քինգ Օլիվեր
Ջո «Քինգ» Օլիվեր (Joseph "King" Oliver, ), ամերիկյան ջազի լեգենդ, շեփորահար, կոռնետահար և դիրիժոր։
Աստերոիդների ցանկ (134601-134700)
|}
Քինգ Օլիվեր
Երաժշտական կրթութունն սկսել է որպես տրոմբոնահար, մոտ 1907 թվականից նվագել է սևամորթների տարբեր փողային և պարային նվագախմբերում՝ հանդես գալով Նոր Օռլեանի բարերում և կաբարեներում։ 1918 թվականին տեղափոխվել է Չիկագո, որտեղ երկու տարի անց ստեղծել է իր առաջին նվագախումբը՝ «Քինգ Օլիվերի Կրեոլ ջազ նվագախումբ» (King Oliver’s Creole Jazz Band): 1922 թվականին խումբը սկսեց ելույթ ունենալ «Lincoln Gardens» դահլիճում։
1925 թվականին փոքր–ինչ փոփոխված կազմով Կրեոլ ջազ նվագախումբը հաջողությամբ հանդես է եկել Չիկագոյում, բայց պայմանագրի ավարտից անմիջապես հետո՝ 1927 թվականին, նվագախումբը կազմալուծվել է։ 1930-1936 թվականներին Օլիվերը շատ է շրջագայել ԱՄՆ–ում տարբեր նվագախմբերի հետ, բայց 1931 թվականից ի վեր նա այլևս գործունեություն չի ծավալել։ Կյանքի վերջին տարիները Օլիվերն անց է կացրել Սավաննա քաղաքում։
Օլիվերը հրաշալի տիրապետում էր իր գործիքին։ Նա կոլեկտիվ իմպրովիզացիայի վարպետ էր։
Օլիվերը հանդես էր գալիս բացառապես իր խմբի հետ՝ գերազանց կատարելով իր պարտականությունները և ճիշտ համակարգելով բոլոր աշխատանքները։ Կրեոլ ջազ նվագախմբի հաջողությունը մեծապես պայմանավորված էր խիստ կարգապահությամբ, որ Օլիվերը պահանջում էր երաժիշտներից։ Նրա կատարած աշխատանքը ջազի ասպարեզում գրեթե անսահման է։
Մանկություն և պատանեկություն
Ջո Օլիվերը ծնվել է 1885 թվականի մայիսի 11-ին աղքատ ընտանիքում:Մայրը ծնվել է Ֆլորիդայում 1854 թվականի սեպտեմբերին, աշխատել է որպես խոհարար բամբակի պլանտացիայում։ Մահացել է 1900 թվականի հունիսի 13-ին Նոր Օռլեանում։ Հայրը, ըստ մեկ աղբյուրի, բանվոր էր, մահացել է Նոր Օռլեանում 1909 թվականի փետրվարին 64 տարեկան հասակում, իսկ այլ աղբյուրների համաձայն՝ եկեղեցու քարոզիչ՝ ծնված 1850 թվականին։
Մանուկ հասակում դժբախտ պատահարի հետևանքով Օլիվերի մի աչքը կուրացել է (երբ Օլիվերը հանրության առաջ նվագում էր, գլխարկն իջեցնելով ծածկում էր կույր աչքը, որպեսզի ոչ ոք չնկատի իր արատը)։ 15 տարեկան հասակում՝ մոր մահից հետո, նա եկել է Նոր Օռլեան, ցերեկը աշխատել, իսկ ազատ ժամանակ սովորել է նվագել կոռնետ և տրոմբոն։ Միևնույն ժամանակ Օլիվերը սկսել է նվագել տեղի փողային նվագախմբերից մեկում։ Ջազի վաղ շրջանի ձևավորման ընթացքում Օլիվերը հանդես է եկել Նոր Օռլեանի հայտնի սևամորթների և կրեոլների նվագախմբերում։
1910-ական թվականների սկզբին նա աշխատել է Ստորիվիլում և տարբեր ժամանակներում ելույթ է ունեցել գրեթե բոլոր նորօռլեանական ջազային երաժիշտների հետ։ 1915 թվականին նա համարվում էր քաղաքի առաջատար ջազմեններից մեկը։
Ստեղծագործական ուղի
1907 թվականից Օլիվերը գումար էր վաստակում՝ նվագելով տարբեր նվագախմբերում՝ «Olimpia Band» (1911-1914), «Eagle Band», « Magnolia Band», «Onward Band»։ 1915 թվականին Սիդնեյ Բեշեի հետ ստեղծեց սեփական խումբը, իսկ 1918 թվականին տեղափոխվեց Չիկագո, որտեղ հասավ մեծ հաջողությունների՝ ելույթ ունենալով «Royal Gardens» և «Lincoln Gardens» ակումբներում։
1917 թվականին Միացյալ Նահանգների՝ Առաջին համաշխարհային պատերազմ մուտք գործելու կապակցությամբ իշխանությունները Նոր Օռլեանը հայտարարեցին ռազմավարական նշանակություն ունեցող քաղաք, և այս պատրվակով փակվեցին զվարճանքի կենտրոնները, որտեղ աշխատում էին բազմաթիվ երաժիշտներ։ Այդ պատճառով սկսվեց երաժիշտների մեծ արտագաղթ դեպի հյուսիս՝ հիմնականում Չիկագո, որտեղ մինչև 1920-ական թվականների սկիզբը կենտրոնանում էին լավագույն երաժշտական ​​ուժերը ինչպես Նոր Օռլեանից, այնպես էլ ԱՄՆ–ի այլ քաղաքներից։ Նման նվագախմբերի բնորոշ օրինակ է Օլիվերի կողմից ստեղծված «Creole Jazz Band» խումբը։ 1922 թվականին երիտասարդ Լուի Արմսթրոնգը Օլիվերի հրավերով սկսեց աշխատել «Creole Jazz Band» նվագախմբում որպես երկրորդ կոռնետահար։ Հետագայում Արմսթրոնգը խոսում էր Օլիվերի մասին որպես իր ուսուցիչի և անվանում էր նրան «Հայր Ջո»։
Իր նվագախմբի հայտնի երաժիշտների՝ կլառնետահար Ջոնի Դոդսի, թմբկահար «Բեբի» Դոդսի, Չիկագոյի երիտասարդ և կիրթ դաշնակահար Լիլ Հարդինի, տրոմբոնահար Օնորե Դյուտրեի և կոնտրաբասահար Վիլյամ Մանուել Ջոնսոնի հետ կատարում էր նորօռլեանական ջազային իմպրովիզացված նմուշներ։ Նվագախումբը ձայնագրեց այնպիսի հիթեր, ինչպիսիք են՝ «Mabel's Dream», «Dippermouth Blues», «Chimes Blues» և «Canal Street Blues»: Օլիվերին հետագայում միացան Բարնի Բիգարդը, Ջիմմի Նոնը և Ալբերտ Նիկոլասը։ նրանց հետ միասին 1928 թվականին նվագախումբը ձայնագրեց ևս մի քանի հիթ՝ «Someday Sweetheart», «Dead Man Blues» և «West End Blues»: «Creole Jazz Band» նվագախմբի հետ Նյու Յորք տեղափոխվելուց հետո Օլիվերը թույլ տվեց մի մեծ սխալ, որը ճակատագրական ազդեցություն թողեց նրա հետագա կյանքի վրա. նա հրաժարվեց կանոնավոր կերպով ելույթ ունենալ «Cotton» ակումբում, ակումբ, որը հետագայում դարձավ Դյուկ ​​Էլինգտոնի նվագախմբի հայտնիության գրավականը։
Կյանքի վերջին տարիներ և մահ
1930-ական թվականների կեսերին Օլիվերի ժողովրդականությունը սկսեց թուլանալ։ Քաղցրավենիքի նկատմամբ անհաղթահարելի հակում ունենալու պատճառով նրա մոտ զարգացավ ատամների հիվանդություն, և փողային նվագարաններին տիրապետելու հմտությունը սկսեց վատթարանալ։ Բացի այդ, Մեծ ճգնաժամը ազդեց Օլիվերի ֆինանսական վիճակի վրա. այն բանկը, որտեղ գտնվում էին նրա փողերը, սնանկացավ, ինչի արդյունքում Օլիվերը ստիպված սկսեց աշխատել որպես հավաքարար և շվեյցար Wimberly's Recreation Hall խաղատանը։
2007 թվականին Քինգ Օլիվերը հետմահու ներկայացվել է Ռիչմոնդ քաղաքի Փառքի սրահ։
Անձնական կյանք
Քինգ Օլիվերի կինը Ստելլա Դոմինիկն էր, որի հետ նա ամուսնացավ 1911 թվականի հունիսի 13-ին։
Արտաքին հղումներ
Կատեգորիա:Ամերիկացի երաժիշտներ Կատեգորիա:Ջազմեններ Կատեգորիա:Ամերիկացի կոմպոզիտորներ Կատեգորիա:Ամերիկացի երգահաններ Կատեգորիա:Ջազ Կատեգորիա:20-րդ դարի ամերիկացի երաժիշտներ
WR 104
WR 104, աստղ, հայտնաբերվել 1998 թ.ին, գտնվում է Երկրից 8000 լուսային տարի հեռավորության վրա։ Այն արտանետում է լույս և նրա պայթելուց հետո կարող է երկիր մոլորակը կործանել։
Կատեգորիա:Վոլֆ-Ռայեթի աստղերը
Ջեյմս Հեքման
Ջեյմս Ջոզեֆ Հեքման (James Joseph Heckman․ ), ամերիկացի ականավոր տնտեսագետ, Նոբելյան մրցանակի դափնեկիր՝ վիճակագրական ընտրության տեսության և ձևավորման մեթոդների մշակման համար (2000)։ Մարդկային զարգացման տնտեսագիտական կենտրոնի (Center for the Economics of Human Development (CEHD) տնօրեն, Մարդկային կապիտալի և տնտեսական հնարավորությունների (Human Capital and Economic Opportunity (HCEO) համաշխարհային աշխատախմբի համանախագահ ։ ԱՄՆ-ի գիտությունների ազգային ակադեմիայի (1992 թվականից) , արվեստների և գիտությունների ամերիկյան ակադեմիայի, ամերիկյան փիլիսոփայական ընկերության , աշխատանքի տնտեսագիտության ընկերության, ամերիկյան վիճակագրական ընկերակցության, միջազգային վիճակագրական ինստիտուտի, էկոնոմետրիկ ընկերության անդամ (որոշ ժամանակ եղել է նաև վերջինիս նախագահը)։ Journal of Political Economy ամսագրի խմբագիրներից մեկն է։ Ըստ Research Papers in Economics-ի՝ Հեքմանը 2020 թվականի դեկտեմբերի դրությամբ աշխարհի երկրորդ առավել ազդեցիկ տնտեսագետն էր ։
Կենսագրություն
Ծնվել է 1944 թվականի ապրիլի 19-ին, Չիկագոյում (Իլինոյս նահանգ) ։ 1965 թվականին ավարտել է Կոլորադո քոլեջը՝ ստանալով բակլալավրի աստիճան։ Այնուհետև ուսումը շարունակել է Փրինստոնի համալսարանում, ստացել մագիստրոսի աստիճան, որից հետո այդ նույն համալսարանում Սթենլի Բլեքի ղեկավարությամբ պատրաստել ու հաջողությամբ պաշտպանել է «Երեք էսսե աշխատանքի մատակարարման և բարիքների պահանջարկի մասին» («Three essays on the supply of labor and the demand for goods») խորագիրը կրող ատենախոսությունը՝ ստանալով փիլիսոփայության դոկտորի (տնտեսագետի մասնագիտացմամբ) գիտական աստիճան ։
Հեքմանը մի շարք բարձրագույն ուսումնական հաստատությունների պրոֆեսոր է (իրավաբանական դպրոց, Հարրիսի անվան՝ հասարակական քաղաքականության դպրոց, Չիկագոյի համալսարան, Լոնդոնի համալսարան, Եյլի համալսարան, Դուբլինի համալսարան, Հարավային Կալիֆոռնիայի համալսարան...), գիտահետազոտական հաստատությունների, կազմակերպությունների, խմբերի ղեկավար   ։ Նա ղեկավարել է 70-ից ավելի սկսնակ գիտնականների ատենախոսությունների պատրաստման գործընթացը ։ Հեղինակել է 300-ից ավելի գիտական հոդված, բազմաթիվ գրքեր։
Հասարակական գործունեություն
2016 թվականին Ջեյմս Հեքմանը Գրինփիսին, Միավորված ազգերի կազմակերպությանը, աշխարհի պետությունների կառավարություններին ուղղված նամակ է գրել՝ նրանց կոչ անելով վերջ տալ գենետիկորեն մոդիֆիկացված օրգանիզմների (ԳՄՕ-ների) դեմ տարվող պայքարին  ։
Անձնական կյանք
Ջեյմս Հեքմանը 1979 թվականին ամուսնացել է հասարակագետ Լինն Փեթլերի հետ (վերջինս 2017 թվականի հուլիսի 8-ին մահացել է) ։ Ունի երկու զավակ. որդին՝ Ջոնաթանը (ծնվ. 1982) ֆիզիկոս է Փենսիլվանիայի համալսարանում, դուստրը՝ Ալման (ծնվ. 1986), պատմության պրոֆեսոր է Կալիֆոռնիայի նահանգի Սանտա Կրուս քաղաքի համալսարանում ։
Արտաքին հղումներ
Կատեգորիա:Ամերիկացի տնտեսագետներ Կատեգորիա:Ամերիկացի նոբելյան մրցանակակիրներ Կատեգորիա:Փրինսթոնի համալսարանի շրջանավարտներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:20-րդ դարի ամերիկացի տնտեսագետներ Կատեգորիա:Չիկագոյի համալսարանի շրջանավարտներ Կատեգորիա:Կոլումբիայի համալսարանի դասախոսներ Կատեգորիա:Ամերիկյան փիլիսոփայական ընկերության անդամներ
Կոմարգորոդ
Կոմարգորոդ (Комаргород), գյուղ Ուկրաինայի Վիննիցայի մարզի Տոմաշպոլի շրջանում։ Հիմնադրվել է 1459 թվականին։
Արտաքին հղումներ
Կատեգորիա:Ուկրաինայի Վիննիցայի մարզի Տոմաշպոլի շրջանի բնակավայրեր Կատեգորիա:Ուկրաինայի գյուղեր Կատեգորիա:1459 թվականին հիմնադրված բնակավայրեր
Թորոսի վանք
Թորոսի վանք, Խաղճունյաց վանք, XIII–XIV դարերի հայկական ճարտարապետական համալիր Արևմտյան Հայաստանում, Երզնկայի գավառի Բաբերդի գավառակում, Բաբերդ քաղաքից մոտ 12 կմ հյուսիս, Դոմնա գյուղի մոտ, լեռան ստորոտին։ Եղել է հայ գրչության կենտրոն։ Հիշատակվում է XIV դ. հայերեն մի շարք ձեռագրերում։
Կատեգորիա:Հայկական առաքելական գոյություն չունեցող վանքեր և եկեղեցիներ (Թուրքիա) Կատեգորիա:Թուրքիայի հայկական եկեղեցիներ
Փետերե
Փետերե, գյուղ Արևմտյան Հայաստանում, Խարբերդի վիլայեթի Չմշկածագի գավառակում ։
Աշխարհագրություն
Գյուղն ուներ բարեբեր սևահողեր, մշտահոս ջրեր և անտառ։
Պատմություն
Փետերեն և Կալվերիկը եղել են առանձին գյուղեր, բայց հողատարածությունների ընդհանրության պատճառով դարձել են մեկ գյուղ և կոչվել է Փետերե կամ Փետերե Կալվերիկ։
Պատմամշակութային կառույցներ
Երկու գյուղերի միջև կային 2 ավերակ եկեղեցիներ, որոնք օտարները կոչում էին Չիֆթ քիլիսա (Զույգ եկեղեցի)։ Գյուղի մոտ, անտառի մեջ գտնվում էր գերեզմանոցը, որի հնությունը երևում էր հսկա տապանաքարերից, որոնցից շատերը արդեն հողին էին հավասարվել ։
Ծանոթագրություններ
Կատեգորիա:Արևմտյան Հայաստանի գյուղեր
Scars on Broadway
Scars on Broadway, ամերիկյան ալտերնատիվ ռոք-խումբ, System of a Down խմբի կիթառահար Դարոն Մալաքյանի և թմբկահար Ջոն Դոլմայանի երաժշտական նախագիծը։ Խմբի առաջին համանուն ալբոմը թողարկվեց 2008 թ. հուլիսի 29-ին, որից հետո խումբը մեկնեց համերգային շրջագայության Եվրոպայով և Ամերիկայում։
Խմբի ոճը
Խմբի ոճը նման էր System Of A Down խմբին, խմբի տեքստերի հեղինակը Դարոն Մալաքյանն էր, երգերը ունեն քաղաքական շարժառիթ։ Exploding/Reloading և 3005 երգերը նվիրված են հայոց ցեղասպանությանը։ Ժամանակի ընթացքում ազգային արժեքը ավելի է շատանում Scars On Broadway խմբում, քան System Of A Down խմբում։
Արտաքին հղումներ
Կատեգորիա:Ամերիկյան ռոք խմբեր Կատեգորիա:Ալտերնատիվ ռոք խմբեր Կատեգորիա:Ամերիկահայ ռոք երաժիշտներ Կատեգորիա:2003 հիմնադրված երաժշտական խմբեր Կատեգորիա:Interscope Records-ի արտիստներ
Իվան Շադր
Իվան Դմիտրիեևիչ Շադր (Иван Дмитриевич Шадр, իսկական ազգանունը՝ Իվանով, ,), խորհրդային քանդակագործ։
Կենսագրություն
1903-1907 թվականներին սովորել է Եկատերինբուրգի գեղարվեստաարդյունաբերական դպրոցում` Թ․ Զալկալնի մոտ, 1907-1908 թվականներին՝ Լենինգրադում, 1910-1911 թվականներին՝ Փարիզում (օգտվել է Ա․ Բուրդելի և Օ․ Ռոդենի խորհուրդներից), 1911-1912 թվականներին՝ Հռոմում։ Ռուս քանդակագործների ընկերության անդամ (1926 թվականից)։
Ոճը
Շադրի վաղ շրջանի աշխատանքներում նկատելի է մոդեռն ոճի ազդեցությունը։ Մասնակցել է մոնումենտալ պրոպագանդայի լենինյան ծրագրի իրագործմանը։ Հեղափոխական իրականության ազդեցությամբ Շադրի ռոմանտիկական կերպարները տոգորված են սոցիալական վերափոխման պաթոսով («Սերմնացանը», գիպս, 1922 թվական, «Սալաքարը պրոլետարիատի զենքն է»)։
Ստեղծագործությունը
1924 թվականից աշխատել է Լենինի կերպարի ստեղծման վրա։ Սովետական լավագույն մոնումենտներից են Վ․ Ի․ Լենինի (բրոնզ, գրանիտ, ճարտ․՝ Ս․ Ե․ Չեռնիշով, բացվել է 1927 թվականին, Զեմո-Ավճալայի ՀԷԿ, Վրաց․ ՄԱՀ), Մ․ Գորկու (նախօրինակը՝ բրոնզ, 1939, 1951 թվականին Մոսկվայում իրականացրել է Վ․ Ի․ Մուխինան՝ Ն․ Գ․ Զելենսկայայի և Զ․ Գ․ Իվանովայի ընկերակցությամբ, բրոնզ, գրանիտ, ճարտ․՝ Զ․ Մ․ Ռոզենֆելդ) հուշարձանները։ Կերպարների սիմվոլիկ ընդհանրացումը բնորոշ է նաև Շադրի դիմաքանդակներին («Մայրը», գիպս, 1922, Տ․ Վ․ Շադր-Իվանովայի հավաքածու, Մոսկվա, «Մաքսիմ Գորկի։ Մրրկահավ», բրոնզ, 1939, թվարկված բոլոր գործերը տարբեր տարիներ ձուլվել են բրոնզից և գտնվում են Տրետյակույյան պատկերասրահում, Մոսկվա)։ Շադրի արվեստը մեծապես նպաստել է խորհրդային քանդակագործության մեջ սոցիալիստական ռեալիզմի սկզբունքների հաստատմանը։ Նրա «Վ․ Ի. Լենին» (մարմար, 1932) և «Մ․ Գորկի» (բրոնզ, 1939) աշխատանքները գտնվում են Հայաստանի պետական պատկերասրահում (Երևան)։
Ծանոթագրություններ
Կատեգորիա:Փետրվարի 11 ծնունդներ Կատեգորիա:1887 ծնունդներ Կատեգորիա:Շադրինսկ քաղաքում ծնվածներ Կատեգորիա:Ապրիլի 3 մահեր Կատեգորիա:1941 մահեր Կատեգորիա:Մոսկվա քաղաքում մահացածներ Կատեգորիա:Ռուս նկարիչներ Կատեգորիա:Նովոդևիչյան գերեզմանատանը թաղվածներ Կատեգորիա:Ստալինյան մրցանակի դափնեկիրներ Կատեգորիա:Խորհրդային քանդակագործներ Կատեգորիա:Լենինյան մրցանակի դափնեկիրներ
Մելիք շահ I
Աբուլ-Ֆաթխ Ջալալ ադ-Դին Մելիք-շահ իբն Ալփ Արսլան (Մալիք շահ) (, Melikşah, Mälikşa; ), սելջուկյան սուլթան (1072-1092)։ Սելջուկյան ամենահզոր սուլթաններից մեկի՝ Ալփ Արսլանի որդին և իրավահաջորդը։ Հոր՝ Արսլանի կառավարման շրջանում՝ Մանազկերտի ճակատամարտից հետո, սելջուկները Փոքր Ասիայում ստեղծել են իրենց պետությունը, իսկ Մելիք շահի իշխանության շրջանում այդ պետությունը հասել է իր հզորության գագաթնակետին։ Մալիքի օրոք սելջուկյան պետության մայրաքաղաքը Ռեյից տեղափոխվեց Սպահան։
Չնայած այն բանի, որ նա հայտնի էր մի քանի անուններով, նա հիմնականում հիշատակվել է որպես «Մալիք շահ»։ Սա արաբական բառային համադրություն է. «Մալիք» (թագավոր) և շահ (միապետի տիտղոս Մերձավոր և Միջին Արևելքի երկրներում)։
Մալիք շահի մահվան պատճառը դեռևս հայտնի չէ. որոշ գիտնականներ հակված են այն վարկածին, որ սուլթանը թունավորվել է խալիֆի կողմից, իսկ մյուսները ասում են, որ թունավորվել է վեզիրի՝ Նիզամ Ալ Մուլքի կողմնակիցների կողմից։
Կենսագրական տեղեկություններ
Մալիք շահը ծնվել է 1055 թվականի օգոստոսի 16-ին։ Իր պատանեկությունն անցկացրել Սպահանում։ Ըստ XII դարի պարսիկ պատմաբան Մուհամեդ բեն Ալի Ռավանդիի՝ Մալիք շահը ունեցել է բաց մաշկ, եղել է բարձրահասակ։ 1064 թվականին Մալիքը, որն այդ ժամանակ ընդամենը 9 տարեկան էր, սուլթանության վեզիր Նիզամ Ալ-Մուլքի հետ մասնակցել է հոր՝ Ալպ Արսլանի դեպի Կովկաս արշավանքին։ Նույն թվականին Մալիքն ամուսնացել է Քարահանիդ Խան Իբրահիմ Թամգաչ Խանի դստեր՝ Թերկեն Խաթունի հետ։ 1066 թվականին, Ալպերում, Արսլանի կազմակերպած արարողության արդյունքում Մալիքը ճանաչվել է իր ժառանգորդ և գահի օրինական իրավահաջորդ։
1071 թվականին Մալիքը մասնակցել է իր հոր սիրիական արշավանքին և մնացել Հալեպում, երբ նրա հայրը մարտնչել է բյուզանդական կայսր Ռոման IV Դիոգենեսի հետ Մանազկերտում։ 1072 թվականին Ալպ Արսլանը իր հերթական արշավանքի ժամանակ ծանր վիրավորվել է, իսկ Մալիքը շուտով ստանձնել է բանակի հրամանատարությունը։ Ալփ Արսլանը մահացել է մի քանի օր անց, իսկ Մալիքը՝ հռչակվել սուլթանական պետության նոր սուլթան։
Թագավորում
1066 թվականին Ալփ Արսլանը իր կազմակերպած արարողության ժամանակ հայտարարել է, որ իր գահի օրինակ ժառանգորդը իր որդին է՝ Մալիքը, սակայն Արսլանի ավագ եղբայրը ոչ մի կերպ չէր կարողանում հաշտվել այդ մտքի հետ։ Համարելով իրեն գահի իրավահաջորդ՝ Քավուրթը Մալիքին ուղարկել է հետևյալ բովանդակությամբ նամակ.
Մալիքը ի պատասխան հորեղբոր նամակին գրել է.
Այս նամակը զայրացրել է Քավուրթին, վերջինս սեղմ ժամկետներում օկուպացրել է Սպահանը։ 1073 թվականին Համադանի մատույցներում տեղի է ունեցել մարտական գործողություն սուլթանի և նրա հորեղբոր միջև, որը տևել է երեք օր։ Քավուրթի զորքը բաղկացած էր թուրքմեններից և իր յոթ որդիներից, մինչդեռ սուլթանի՝ Մալիքի զորքը, բաղկացած էր գուլամներից՝ («ռազմական ստրուկներից») և քրդական ու արաբական զինվորներից։
Ճակատամարտի ընթացքում Մալիքի ենթակայության տակ գտնվող թուրք զինվորականները ապստամբել են նրա դեմ, բայց դա չի խանգարել սուլթանին փայլուն հաղթանակ տանել Քավուրթի դեմ մարտական գործողություններում։ Բարձրացված ապստամբությունը ճնշելուց հետո Քավուրթը ներողություն է խնդրել՝ խոստանալով հեռանալ դեպի Օման, սակայն վեզիր Նազիմ Ալ-Մուլքը մերժել է նրա առաջարկը՝ հայտարարելով, որ իրեն ներելը թուլության նշան կլինի։ Որոշ ժամանակ անց Քավուրթը դատապարտվել է մահվան։ Մահապատժի տեսակ է ընտրվել նրան խեղդամահ անելը։ Երկրում խաղաղություն հաստատելուց հետո Մալիք շահը Կուտլուգ Թեղինին նշանակել է Ֆարսի նահանգապետ, իսկ Սեյվ Թեղանին՝ Քերմանի նահանգապետ։
Այնուհետեև Մալիք շահն իր ուշադրությունը հրավիրել է Կարախանիդների վրա, որոնք Ալփ Արսլանի մահից հետո ներխուժել են Բակտրիա, որտեղ իշխել է Մալիք շահի եղբայրը՝ Այազը։ Վերջինս չի կարողացել հետ մղել Կարախանիդներին և սպանվել է նրանց կողմից։ Մալիքն ի վերջո կարողացել է հետ մղել Կարախանիդներին և գրավել Տիրմիդը՝ Սեյվ-Թեղանին տալով քաղաքի բանալին։ Այնուհետև Մալիք շահը իր մյուս եղբորը՝ Շիհաբ ադ-Դին Թեքիշին նշանակել է Բակտրիայի և Բալխի կառավարիչ։ Նույն ժամանակահատվածում Գազնավիդների տիրակալ Իբրահիմին հաջողվել է Հյուսիսային Խորասան քաղաքում սելջուկյան որոշ տարածքներ գրավել, սակայն շատ կարճ ժամանակում ստացել է սուլթանի հակահարվածը և ստիպված խաղաղության պայմանագիր կնքել։ Պայմանագիրը ամրապնդվել է Իբրահիմի որդու՝ Մասուդ III-ի և Մալիքի դստեր՝ Գոհար խաթունի ամուսնությամբ։
1074 թվականին Մալիք շահը թուրք զորապետ Արգարին հրամայել է վերականգնել այն, ինչ նա ավերել Է Շիրվանշահ Ֆարիբուրզ I-ի դեմ մարտական գործողությունների հետևանքով։ Նույն թվականին նա Քերմանի կառավարիչ է նշանակել հորեղբոր՝ Քավուրթի որդուն Ռուկն Ալ-Դավլային։ Մեկ տարի անց Մալիք շահը Սեյվ-Ռեգինայի հրամանատարությամբ զորաբանակ է ուղարկել Արրանում հաստատված Շադդադյանների դեմ։ Շադդադյան տան ներկայացուցիչ Ֆադլուն III-ը պարտություն կրեց և վերացավ Շադդադյանների իշխատնությունը սուլթանական պետությունից ։ 1089 թվականին Մալիք շահը տեղի հոգևորականության աջակցությամբ գրավել է Սամարղանդը և բանտարկել նրա Կարախանիդի կառավարիչ Ահմադ-Խան իբն Հիզրան, որը Թերկեն Խաթունի զարմիկն էր։
1092 թվականին Նիզամ Ալ-Մուլքը սպանվել է Սիհնի մոտ՝ Բաղդադ տանող ճանապարհին, իսլամի կրոնափիլիսոփայական միստիկական ուսմունքի մի հետևորդի կողմից ։ Քանի որ մարդասպանն անմիջապես սպանվել է Նիզամի թիկնապահի կողմից, անհնար է դարձել վստահաբար հաստատել, թե ով է նրան ուղարկել։ Վարկածներից մեկի համաձայն՝ նա իսմայիլական մոլեռանդ է եղել, քանի որ նրանք 11-րդ դարի ընթացքում պարբերաբար մահափորձեր են իրականացրել սելջուկ պաշտոնյաների և տիրակալների դեմ։ Մեկ այլ վարկածի համաձայն՝ հարձակումը հրահրել է Մալիք շահը, որը, հնարավոր է, հոգնել է իր հզոր վեզիրից ։ Նիզամ Ալ-Մուլքի մահից հետո, Մալիք շահի հովանավորությամբ սուլթանական պետության նոր վեզիր է դարձել պարսիկ Թաջ Ալ-Մուլք Աբու Գանիմը
Այնուհետև Մալիք շահը ուղևորվել է Բաղդադ և որոշել տապալել Ալ-Մուքթադիին։ Սուլթանը նրան ուղարկել է հետեւյալ հաղորդագրությունը.
Սա արվել է այն պատճառով, որ Մալիքը ուզում էր իր թոռանը (կամ զարմիկին)՝ Ջաֆարին նշանակել Խալիֆայության նոր առաջնորդ։
Նվաճումներ
Իր իշխանության հենց սկզբում Մելիք շահը ճնշել է իր հորեղբոր՝ Քավուրթի ապստամբությունը և մահապատժի ենթարկել նրան։ Մելիք շահն ընդլայնել է սելջուկյան սուլթանության սահմանները։ Գրավվել են Հյուսիսային Սիրիան և Պաղեստինի մի մասը։  Ավելի ուշ՝ 1074 թվականին, նա որոշել է իր ռազմական ուժերը առաջացնել կարախանիդի Խանի՝ Սամարղանդի տիրակալ Շամս Ալ Մուլքի դեմը։ Վճռորոշ ճակատամարտը տեղի է ունեցել Կարշիից ոչ հեռու։ Խանական զորքերը ջախջախվել են սելջուկների կողմից։ Դրանից հետո նրանք գրավել են Բուխարան և Սամարղանդին։ 1079 թվականին տեղի է ունեցել Մալիք շահի արշավանքը դեպի Վրաստան և Հայաստան։ Որոշ ժամանակ սելջուկները ձեռնպահ էին մնում խոշոր ռազմական գործողություններից, բայց արդեն 1089 թվականին սկսվեց նոր ռազմարշավ, որի ընթացքում գրավվեց Ֆերգանան։ Մալիք շահի կառավարման ժամանակաշրջանում Սելջուկյան սուլթանության սահմանը ընդլայնվել և մոտեցել է Արևելյան Թուրքեստանի սահմանին։
Շինարարություն, արվեստ և գիտություն
Բացի ռազմական գործունեությունից, Մելիք շահը զբաղվել է նաև պատերազմներից ու ապստամբություններից հետո իր հպատակների ավերված բնակավայրերի և տարբեր շրջանների վերականգնմամբ։ Նրա պետությունը բաժանվել է 12 վասալային իշխանապետությունների, որոնք կառավարվում էին սելջուկյան արիստոկրատների և զորահրամանատարների կողմից։ Իր պետությունում հաղորդագրության ուղիները հեշտացնելու համար Մելիք շահը բարելավել է ճանապարհները, ինչպես նաև կառուցել է ընդհանուր օգտագործման շենքեր՝ քարավան, գոմ, կառուցվել են հարյուրավոր մզկիթներ, մեդրեսեներ, պալատներ։ Իկոնիայում ծաղկում էին արվեստն ու պոեզիան, ինչպես նաև գիտությունը։  Մելիք շահի օրոք իրականացվել է օրացույցի բարեփոխում, ստեղծվել են բարձրագույն դպրոցներ Հերաթում, Բաղդադում, գիտնականներին ամեն կերպ հովանավորություն է ցուցաբերվել։ Որպես վեզիր (գլխավոր նախարար) ծառայել է Նիզամ Ալ Մուլքը՝ «Գիրք կառավարման մասին» աշխատության հեղինակը։  Այդ ժամանակ ապրել և ստեղծագործել են Օմար Խայամը, Աբու Համիդ ալ-Ղազալին։
Ներքին քաղաքականություն
Լինելով օրթոդոքս սուննիներ՝ սուլթանները իրենց ղեկավարման ժամանակարշրջանում մշտապես հետապնդել են շիաներին, մասնավորապես՝ Իսմայիլիթների վառ ներկայացուցիչ Հասան իբն Սաբահինին։ Սաբահի հետևորդներին հաջողվել է գրավել Ղազվինից ոչ հեռու գտնվող Ալամուտ ամրոցը, իսկ Մալիք շահի ուղարկած Էմիր Արսլան-Թաշի հրամանատարությամբ զորքը չի կարողացել ճնշել զարգացող մարտական գործողությունները։ Գուլամները՝ սուլթանի անմիջական ենթակայության ստրուկ զինվորականները, հրամանատար Քըզըլ Սարըգի ղեկավարությամբ պաշարել են Կուխիստանի Դարու ամրոցը, սակայն 1092 թվականի նոյեմբերի 19-ին Շահի մահվան պատճառով դադարեցրել է ռազմական գործողությունները։ Ասում են՝ սուլթանի մահվան պատճառը թունավորումն էր։ Սուլթանը թաղվել է Մերվեում, իր հոր՝ Ալփ Արսլանի գերեզմանի մոտ։ Մելիք շահի մահից հետո իշխանության համար պայքար է սկսվել նրա որդիների միջև ։
Արտաքին հղումներ
Կատեգորիա:Թյուրք կառավարիչներ
Բերգբիտեն
Բերգբիտեն (Bergbieten), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2006 թվականի դրությամբ կազմում է 612 մարդ, բնակչության խտությունը` 144.34 մարդ/կմ²։ Բնակավայրը զբաղեցնում է 4.24 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 434 աշխատունակ (15-64 տարեկան) բնակիչ, որոնցից ակտիվ էին 321-ը, իսկ ոչ ակտիվները` 113։ Ակտիվության ցուցանիշը կազմում է 74,0 %։ 321 աշխատունակ մարդկանցից աշխատել է 311 անձ (166 տղամարդ և 145 կին)։ Գործազուրկ են եղել 10 անձ (4 տղամարդ և 6 կին)։ 113 անաշխատունակներից 52-ը եղել են աշակերտներ կամ ուսանողներ, 35-ը` թոշակառուներ, իսկ 26-ը չեն աշխատել տարբեր պատճառներով ։
Դովիմա
Դորոթի Վիրջինիա Մարգարեթ Ջուբա (Dorothy Virginia Margaret Juba, ), հայտնի է որպես Դովիմա, 1950-ական թվականների ամերիկյան մոդել։
Բերգբիտեն
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Դովիմա
Կենսագրություն
Ծնվել է Նյու Յորքի Քուինս թաղամասում, լեհ-ամերիկացի ոստիկանի հոր և ծննդով իռլանդացի մոր ընտանիքում։ Նա առաջին մոդելն էր, ով օգտագործել է մեկ անուն։ Դովիմա անունը կազմված է նրան տրված երեք անունների առաջին երկու տառերից ։
Դովիմային նկատել է Վոգ-ի խմբագիրներից մեկը՝ Նյու Յորքի Հինգերորդ պողոտայում։ Հաջորդ օրը Դովիման լուսանկարվել է Իրվին Փենի հետ։ Նա սերտորեն համագործակցել է Ռիչարդ Ավեդոնի հետ, ով լուսանկարել է նրան երեկոյան երկար զգեստով կրկեսի ասպարեզում փղերի հետ։ Այս լուսանկարը Dovima with the Elephants արված է 1955 թվականին օգոստոսին Փարիզի Ձմեռային կրկեսում, 2010 թվականին դարձել է շատ հայտնի և վաճառվել 1,151,976 դոլարով ։ Այս զգեստը առաջին երեկոյան զգեստն էր, որը նախագծվել էր Քրիստիան Դիորի նոր օգնական՝ Իվ Սեն Լորենի կողմից ։ Դովիման իր ժամանակի ամենաբարձր վարձատրվող մոդելն էր՝ նա վաստակում էր 60 դոլար մեկ ժամում, մինչդեռ լավագույն մոդելներից շատերը ժամում ստանում էին մինչև 25 դոլար։ Նա հայտնի դարձավ, որպես the Dollar-a-Minute Girl ։
Նա երկրորդական դեր է խաղացել Զվարճալի դեմք ֆիլմում (Paramount, 1957), որտեղ կատարել է արիստոկրատ արտաքինով, բայց դատարկագլուխ, նորաձևության մոդել՝ Մարիոնի դերը։
1958 թվականին հուլիսի 14-ին Մանհեթենում ծնվել է Դովիմայի աղջիկը՝ Էլիսոնը։ Էլիսոնի հայրը Դովիմայի երկրորդ ամուսինն էր՝ Ալան Մյուրեյը։
Նա մահացավ 1990 թվականին մայիսի 3-ին լյարդի քաղցկեղից, 62 տարեկան հասակում։
Արտաքին հղումներ
Կատեգորիա:Ամերիկացի մոդելներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի դերասանուհիներ Կատեգորիա:Դերասաններ Կատեգորիա:Ամերիկացիներ Կատեգորիա:Ֆոտոմոդելներ Կատեգորիա:20-րդ դարի ամերիկացի դերասաններ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:Քաղցկեղից մահացածներ Կատեգորիա:Բեմական կեղծանուններ
Բոբիլի (գյուղ, Դուխովշչինսկի շրջան)
Բոբիլի (Бобыли), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դուխովշչինսկի շրջանի բնակավայրեր
Ամյեն
Ամյենը (Amiens), քաղաք Ֆրանսիայի հյուսիսում, Սոմ գետի ափին։ Պիկարդիա մարզի գլխավոր քաղաքն է, Սոմ գավառի վարչական կենտրոնն է։ 1968 թվականին ուներ 137 հազար բնակչություն։ Երկաթուղային հանգույց է։ Տեքստիլ արդյունաբերության հնագույն կենտրոն, արտադրում է գլխավորապես թավիշ, բրդյա ու բամբուկյա գործվածքեղեն։
Առաջին համաշխարհային պատերազմի ժամանակ, 1918 թվականի օգոստոսին, Ամիենի մերձակայքում տեղի է ունեցել Ամիենի ռազմական օպերացիան։ 1940-1944 թվականին քաղաքը օկուպացրել են գերմանա-ֆաշիստա֊կան զորքերը։
Պատմություն
Ամյեն քաղաքի շրջակայքը բնակեցված է եղել դեռ պալեոլիթի շրջանում։ Նախքան հռոմեացիների գալուստն այդ շրջանում բնակվել են ամբիան ցեղի գալլերը։ 4-րդ դարում Ֆիրմին Ամյենցին Պիկարդիայում տարածել է քրիստոնեությունը։
Միջին դարերում Ամյենը Վերմանդուա և Ամյենուա կոմսությունների կազմում էր։ 859 թվականին նորմանները կողոպտել են քաղաքը, իսկ 882 թվականին արշավանքը կրկնվել է, որի հետևանքով հրկիզվել է քաղաքի տաճարը։ Ամյենը 1435-77 թվականներին Բուրգունդյան Նիդերլանդների կազմում է գտնվել։
1597 թվականին քաղաքը գրավել են իսպանացիները Պեդրո Էնրիկես դե Ասևեդոյի հրամանատարությամբ։ Վեցամսյա պաշարումից հետո Հենրիխ Մեծը քաղաքը վերադարձրել է Ֆրանսիային։ 1870 թվականին Ամյենի մոտ ճակատամարտ է տեղի ունեցել գերմանացիների ու ֆրանսիացիների միջև, որն ավարտվել է գերմանացիների հաղթանակով։
Առաջին համաշխարհային պատերազմի տարիներին Ամյենում 10 000 տուն է ավերվել։ Քաղաքը Երկրորդ համաշխարհային պատերազմի տարիներին նոր ավերածությունների է ենթարկվել։
Տեսարժան վայրեր
Ամյենի տաճարը XIX դարի դասական գոթական աճի ամենամեծ տաճարն է աշխարհում։ Հրդեհվելուց հետո 1220 թվականին սկսվել է տաճարի վերակառուցումը, որն ավարտվել է 1247 թվականին։
Քաղաքային կրկես, որը կոչվել է Ժյուլ Վեռնի անունով։
Մադլեն գերեզմանատուն, որտեղ բազմաթիվ հուշարձաններ կան, այդ թվում, Ժյուլ Վեռնի քանդակը։
Արտաքին հղումներ
Կատեգորիա:Ֆրանսիայի քաղաքներ
Կրեմենո (գյուղ, Գատչինսկի շրջան)
Կրեմենո (Кремено), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Գատչինսկի շրջանի բնակավայրեր
Միտրոֆան Պյատնիցկի
Միտրոֆան ԵֆիմովիչՊյատնիցկի (Митрофан Ефимович Пятницкий, ), խորհրդային երաժիշտ, ռուսական ժողովրդական երգերի կատարող և հավաքող, Հանրապետության վաստակավոր արտիստ (1925)։ Ռուսական ժողովրդական երգչախմբի հիմնադիր (1910-1940 թվականներից՝ Պյատնիցկու անվան ռուս ժողովրդական պետական երգչախումբ)։
1903 թվականից եղել է Մոսկվայի բնագիտության, մարդաբանության, ազգագրության ընկերությանը կից երաժշտաազգագրական հանձնաժողովի կազմում, հանդես եկել համերգներում՝ կատարելով ժողովրդական երգեր։
1911 թվականին Մոսկվայում կայացել է Պյատնիցկի երգչախմբի առաջին ելույթը։ Խորհրդայնացումից հետո երգչախումբը վերաճել է կատարողական խոշոր կոլեկտիվի։
Ծանոթագրություններ
Կատեգորիա:Ռուս երաժիշտներ Կատեգորիա:Նովոդևիչյան գերեզմանատանը թաղվածներ Կատեգորիա:ՌԽՖՍՀ վաստակավոր արտիստներ
Բեռլինի կինոփառատոն
Բեռլինի միջազգային կինոփառատոն (Internationale Filmfestspiele Berlin, Բեռլինալե), ամենամյա միջազգային կինոփառատոն, անց է կացվում 1951 թվականից Գերմանիայում։ Հիմնական մրցանակը «Ոսկե արջն» է (արջը Բեռլինի հերալդիկ խորհրդանիշն է)։ Անց է կացվում ամեն տարի փետրվարին (մինչև 1978 թվականը անց էր կացվում ամռանը)։
Արտաքին հղումներ
Կատեգորիա:Բեռլինի կինոփառատոն Կատեգորիա:Կինոմրցանակներ Կատեգորիա:Միջազգային կինոփառատոներ
Ռուդա (գյուղ, Բելոպոլիեի շրջան)
Ռուդա (Руда), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Ռուդա գյուղում բնակվում էր 91 մարդ։
Արտաքին հղումներ
Կատեգորիա:Ուկրաինայի Սումիի մարզի Բելոպոլիեի շրջանի բնակավայրեր Կատեգորիա:Ուկրաինայի գյուղեր
Ուֆա-Արենա
«Ուֆա-Արենա» (Өфө-Арена), բազմագործառութային մարզահամերգային համալիր Ռուսաստանի Դաշնության կազմի մեջ մտնող Բաշկորտոստանի Հանրապետության մայրաքաղաք Ուֆայում, հոկեյի «Սալավաթ Յուլաև» ակումբի տնային մրցասպարեզը (2007 թվականի դեկտեմբերի 19-ից)։ Առաջին մրցախաղը այստեղ կայացել է 2007 թվականի օգոստոսի 27-ին, հոկեյի Ռուսաստանի և Կանադայի երիտասարդական հավաքականների 2007 թվականի գերմրցաշարի շրջանակում։
Շալյե (կանտոն)
Շալյե (Chalais), Ֆրանսիայի կանտոն է, գտնվում է Պուատու Շարանտա շրջանում։ Շարանտ դեպարտամենտի կանտոնն է։ Մտնում է Անգուլեմ օկրուգի մեջ։ Համաձայն 2007 թվականի մարդահամարի կանտոնի բնակչությունը 4623 մարդ էր։ Կանտոնի համարը 1610 է։ Կանտոնում կա 13 կոմունա։
Արտաքին հղումներ
Կատեգորիա:Ֆրանսիայի կանտոններ
Ուֆա-Արենա
Շինարարության երկրորդ հերթ
«Ուֆա-Արենայի» բնօրինակ նախագծով նախատեսված էր իրականացնել շինարարության երկրորդ հերթը՝ կառուցելով ծածկած սահադաշտ՝ 640 նստատեղով, ինչպես նաև բազմահարկ ավտոկայանատեղի ։ «Ուֆա-Արենայի» երկրորդ հերթի հանդիսավոր բացումը տեղի է ունեցել 2011 թվականի նոյեմբերի 20-ին, Բաշկորտստանի Հանրապետության նախագահ Ռուստեմ Համիտովի, «Բաշնեֆտ» ԲԲԸ ղեկավարության ներկայացուցիչների, Ուֆայի քաղաքապետ Պավել Կաչկաևի մասնակցությամբ։ АФК «Система»-ի և Բաշկորտստանի կառավարության միջև կնքված պայմանագրի համաձայն՝ «Բաշնեֆտ» ընկերությունների խումբը ֆինանսավորել է «Ուֆա-Արենայի» երկրորդ հերթի շինարարության արժեքի ավելի քան 20 տոկոսը։ Այդ նպատակով երկու տարվա ընթացքում հատկացվել է 105 միլիոն ռուսական ռուբլի։
Արտաքին հղումներ
Կատեգորիա:Ուֆայի մարզական կառույցներ
Լյուդմիլա Պրոկոպովա
Լյուդմիլա Պրոկոպովա (Ludmila Prokopová, Людмила Прокопова, ), չեխ-բուլղարացի օպերային երգչուհի, չեխական ծագումով դաշնակահար, մանկավարժ։ Բուլղարիայի վաստակավոր արտիստ (1951)։
Կենսագրություն
Նախնական երաժշտական կրթությունն ստացել է հորից։ 1908 թվականին ավարտել է Պրահայի կոնսերվատորիայի դաշնամուրի դասարանը, դասատու՝ Կառելա Հոֆմայստերա։ 1908-1910 թվականներին Բռնոյի Լեոշ Յանաչեկի դպրոցում։
Նրա հետագա ստեղծագործական կյանքի վրա դեռևս կոնսերվատորիայում սովորելու տարիներից մեծ ազդեցություն է ունեցել Խրիստինա Մորֆովան, ով եղել է ոչ միայն նրա երգի ուսուցիչը, այլ նաև մոտ ընկերուհին, և 1911 թվականին նրանք մեկնել են Բուլղարիա, որտեղ Պրոկոպովան անցկացրել է գրեթե իր ողջ կյանքը (1916-1930 թվականներին Մորֆովայի հետ հյուրախաղերով շրջագայել է Եվրոպայում)։ 1912-1916 թվականներին դասավանդել է պետական երաժշտական ուսումնարանում, միաժամանակ՝ Բուլղարիայի օպերայի և բալետի ազգային թատրոնում ։
Որպես երգչուհի հանդես է եկել Պրահայի ազգային թատրոնում (1900, 1909, 1912-1923, 1927, 1928), Արևմտա-չեխական թատրոնում, (Պարդուբիցե, 1920), Բռնոյի ազգային թատրոնում (1920-1921), Օլոմուցում (1923), Պլեզենում (1923-1926, 1928), Սլովակիայի ազգային թատրոնում (Բրատիսլավա, 1927, 1933)։
Կյանքի վերջին տարիներին Պրոկոպովան մասնակցել է Ազգային գրադարանի կանանց երգչախմբի ստեղծմանը, որը հետագայում կոչվել է Մորֆովայի և Պրոկոպովայի անունով։
Դերերգեր
Պրեմիերա Պրահայի ազգային թատրոնում
Արտաքին հղումներ
Կատեգորիա:Բուլղարացի օպերային երգիչներ Կատեգորիա:Բուլղարացի մանկավարժներ Կատեգորիա:Պրահայի կոնսերվատորիայի շրջանավարտներ Կատեգորիա:Չեխ երաժիշտներ Կատեգորիա:Բուլղարացի դաշնակահարներ Կատեգորիա:Սոպրանոներ Կատեգորիա:20-րդ դարի օպերային երգչուհիներ
Իվանո-Շիչինո
Իվանո-Շիչինո (Івано-Шийчине), գյուղ Ուկրաինայի Խարկովի մարզի Բոգոդուխովի շրջանում։ Հիմնադրվել է 1785 թվականին։
2001 թվականի տվյալներով Իվանո-Շիչինո գյուղում բնակվում էր 887 մարդ։ Բնակավայրը զբաղեցնում է 6,43 կմ² տարածք։ Բնակչության խտությունը կազմում էր 137,95 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Բոգոդուխովի շրջանի բնակավայրեր Կատեգորիա:Ուկրաինայի գյուղեր Կատեգորիա:1785 թվականին հիմնադրված բնակավայրեր
Ավստրալոպիթեկ գարհի
Հայտնագործում
Գարհի ավստրալոպիթեկների բրածո մնացորդները հայտնաբերվել են 1996 թվականին մի խումբ գիտնականների կողմից, որոնց գլխավորում էր Եթովպիայի պալեոնտոլոգ Բերհան Ասֆաուն (Berhane Asfaw) և նրա ամերիկացի գործընկեր Թիմ Ուայթը (Tim D. White): Հնէաբանական պեղումները կատարվել են Եթովպիայի Աֆարի դեպրեսիոն տարածքի (Afar Depression) Բոուրի նստվածքներում (Bouri Formation)։
Զարմանալին այն է, որ մնացորդների հետ միասին գտնվել են պարզունակ գործիքներ, որոնք հիշեցնում են 2,5-2,6 մլն տարեկան օլդուվյան մշակույթը ։ Այստեղից հետևություն, որ գարհի ավստրալոպիթեկը սկսել է քարե գործիքներ ավելի վաղ օգտագործել քան հմուտ մարդ ը, (որին անվանել են հմուտ՝ օլդուվյան տեխնոլոգիայով քարի մշակման հայտնագործող համարելով)։
Մորֆոլոգիա
Մնացորդները A. garhi (BOU-VP-12/130) տարբերվում են որոշ գծերով Australopithecus afarensis և Australopithecus africanus տիպիկ ներկայացուցիչներից ։ Ի տարբերություն սրանց՝ A. garhi գլխուղեղի ծավալը հավասար է 450 սմ³, բայց պրեմոլյարներն ու մոլյարները ունեն բնորոշ գծեր Paranthropus boisei-ի համեմատությամբ, քանի որ դրանք մյուս մեղմ ավստրալոպիթեկների աղորիքների տարբերությամբ ավելի խոշոր են։ Սեդիբա ավստրալոպիթեկի հետ նույն ժամանակահատվածում ապրող Հարավային Աֆրիկայի առաջադեմ տեսակ Homo gautengensisի հայտնագործումից հետո, ըստ Դարրեն Կուրնոյի, A. garhi դարձավ նախնական Homo-ի անմիջական նախնին համարվելու հիմնական մրցակիցը ։
Սևքար լեռ (Ալվանք)
Սևքար լեռնագագաթ Սյունիքի մարզում, Մեղրու լեռների ճյուղավորություններում, Ալվանք գյուղից 5 կմ արևմուտք։ Բարձրությունը 1617 մ է ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Սյունիքի մարզի լեռներ
Նեյա (Վետլուգայի վտակ)
Նեյա (Нея), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պիժմա գետի ձախ ափում՝ 434 կմ հեռավորության վրա։ Գետի երկարությունը 115 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կամսկոմու ավազանային շրջանին, գետի ջրատնտեսային տեղամասը Վյատա գետն է, գետի ենթաավազանը Վետկա գետն է։ Գետի գետային ավազանը Կոտելնիչ գետն է՝ մինչև Կամ.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Կարթ
Կարթ, գյուղ Արևմտյան Հայաստանում, Խարբերդի վիլայեթի Դերսիմի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
(2857) NOT
(2857) NOT, աստերոիդ աստերոիդների հիմնական գոտում։ Հայտնաբերվել է 1942 թվականի փետրվարի 17-ին Լիյսի Օտերմայի կողմից Տուրկուում ։
Միջին հեռավորությունը Արեգակից կազմում է 2,399891 ա. մ., առավելագույնը մոտենում է 2,1722 ա. մ. հեռավորության վրա և հեռանում 2,6276 ա. մ. ։ Արեգակի շուրջ մեկ ամբողջական պտույտ է կատարում 1357,96 երկրային օրվա ընթացքում, իր ուղեծրով շարժվելով միջինում 0,265104 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,73° անկյուն։
Նեպտունի տրոյացի աստերոիդներ
Նեպտունի տրոյացի աստերոիդներ (Neptune trojan) - սա Կոյպերի գոտու աստերոիդների խումբ է, որոնք շարժվում են Արեգակի շուրջ Նեպտունի ուղեծրով 60°-ով առջևում (Լ4) կամ հետևում (Լ5) պտտվելով Նեպտունի ուղեծրի Լագրանժի կետերից մեկում ։. Այս պահին հայտնի են այս խմբի միայն 7 աստերոիդներ, որոնցից վեցը գտնվում են Լագրանժի L4 կետում, որը ընկած է 60°-ով առաջ մոլորակից մոտավորապես 5 մլրդ կմ հեռավորության վրա. Անվանվել են այսպես Յուպիտերի տրոյացի աստերոիդների նմանությամբ։
Այս խմբի առաջին աստերոիդը հայտնաբերվել է 2001 թվականին «Խավարածրի խորքային հետազոտություն'» ծրագրի շրջանակներում, որը կազմակերպվել էր ՆԱՍԱ-ի կողմից, բայց նրանց առանձնացնել առանձին խմբում հաջողվեց միայն 2003 թվականին. Աստղագետների համար մեծ նշանակություն ուներ 2005 TN53 աստերոիդի հայտնաբերումը, որը տեղի ունեցավ 2005 թվականին։ Այս աստերոիդի առանձնահատկությունն այն է, որ այն ունի շատ մեծ ուղեծրի թեքում (ավելի քան 25°) խավարածրի հարթության նկատմամբ, որը կարող է վկայել այս տարածքում բավականին մեծ թվով աստերոիդների գոյության մասին, քանի որ Յուպիտերի տրոյացի աստերոիդներից շատերը ունեն համարյա մինչև 40° ուղեծրի թեքում. Աստղագետները համարում են, որ մեծ տրոյացի աստերոիդների քանակը, որոնց չափերը միջինում 100 կմ են, կարող է անգամներ ավելի լինել քան Յուպիտերի տրոյացի աստերոիդների քանակն է.
Եվս երկու աստերոիդ 2005 TN74 և 2007 RW10 ի սկզբանե հայտնագործման պահին դասվել էին այս խմբին, սակայն հետագայում հանվել էին այս ցանկից։
Իսկ 2005 թվականին «Փոքր մոլորակների կենտրոնը» հայտարարեց առաջին Նեպտունի տրոյացի աստերոիդի հայտնաբերման մասին L5 կետում, դա 2008 LC18 աստերոիդն էր. Գտնել աստերոիդներ L5 կետի շրջակայքում չափազանց դժվար է, քանի որ այս կետը համընկնում է մեր Ծիր Կաթին գալակտիկայի հարթության հետ, - դա հենց երկնքի այն հատվածն է, որտեղ չափազանց մեծ քանակով աստղեր կան, և գտնել այստեղ փոքր և թույլ ճառագայթումով մարմիններ չափազանց դժվար է։
2008 թվականին հայտնաբերված աստերոիդը (2008 LC18), հավանաբար, 2014 թվականին, կդառնա «Նոր հորիզոններ» ծրագրի թիրախներից մեկը, երբ այս սարքը կանցնի այս տարածությամ մասի մոտով, իր ճանապարհին դեպի Պլուտոն. Սակայն այս դեպքում մոտեցումը չի լինի բավարար մոտ, այնպես, որ դեռ մնում են հույսերը գտնելու «Նոր հորիզոններ» ԱՄԿ ճանապարհին ավելի մոտ մարմին։
և իրենց հայտնաբերումից իվեր դասվում էին Նեպտունի տրոյացիների շարքը, սակայն հետագա դիտարկումների արդյունքում պարզվեց, որ դրանք այլ դասի մարմիններ են։  այժմ համարվում է, որ գտնվում է Նեպտունի հետ 3:5 ռեզոնանսի մեջ ։  աստերոիդը այս պահին կատարում է քվազի արբանյակի պտույտ Նեպտունի շուրջ ։
Արտաքին հղումներ
Կատեգորիա:Աստերոիդներ Կատեգորիա:Նեպտուն Կատեգորիա:Արեգակնային համակարգ
Աստղագետը (նկար)
«Աստղագետը» (De astronoom), բարոկկո դարաշրջանի հոլանդացի հռչակավոր գեղանկարիչ, հոլանդական գեղանկարչության ոսկե դարաշրջանի ներկայացուցիչ Յան Վերմեերի նկարը։ Կտավը հեղինակը վրձնել է 1668 թվականին։ Յուղաներկով կտավի չափերն են՝ 51 × 45 սմ։ Այսօր «Աստղագետը» ստեղծագործությունը պահպանվում և ցուցադրվում է փարիզյան Լուվրի թանգարանում:
Պատմություն
17-րդ դարի հոլանդական գեղանկարչությանը բնորոշ էր զանազան բնագավառների գիտնականների պատկերներով նկարների ստեղծումը ։ Բացառություն չի կազմել նաև Յան Վերմմերը, ով 1668 թվականին նկարեց «Աստղագետը» ստեղծագործությունը, իսկ մի փոքր ավելի ուշ նաև մյուս հայտնի գործը՝ «Աշխարհագրագետը» կտավը։ Արվեստի հետազոտողներն հանգել են այն եզրակացության, որ երկու նկարներում էլ գիտնականի կերպարը մարմնավորել է միևնույն մարդը, ու, ըստ երևույթին, այդ գիտնականը Անտոնի վան Լևենհուկն է ։
«Աստղագետը» ստեղծագործությունը 1713 թվականի ապրիլի 27-ին «Աշխարհագրագետը» կտավի հետ մեկտեղ վաճառքի հանվեց Ռոտերդամում։ Հավանական գնորդը ոմն Հենդրիկ Սորգն էր։ 1881 և 1888 թվականների միջև ընկած ժամանակահատվածում կտավը վաճառվեց Փարիզի բանկիր և գեղանկարչության կոլեկցիոներ Ալֆոնս Ջեյմս դը Ռոդշիլդին։ Նրա մահվանից հետո կտավը ժառանգությամբ անցավ որդուն՝ Էդուրադ Ալֆոնս Ջեյմս դը Ռոդշիլդին։ 1940 թվականին, Երկրորդ համաշխարհային պատերազմի ժամանակ, երբ նացիստական Գերմանիային գրավեց Ֆրանսիան, «Աստղագետը» ստեղծագործությունը բռնագրավեց Ռոդշիլդների հյուրանոցից ռեյխսլյատեր Ռոզենբերգի շտաբի կողմից։ Նկարի հակատակ կողմում նկարեցին փոքրիկ սվաստիկա։ Պատերազմի ավարտից հետո նկարը վերադարձվեց Ռոդշիլդներին։ 1983 թվականին «Աստղագետը» նկարը գնում է ֆրանսիական կառավարությունը։ Վերջինս գումարը ձեռք էր բերել բնակչության հարկերով ։
Այսօր «Աստղագետը» ստեղծագործությունը պահպանվում և ցուցադրվում է փարիզյան Լուվրի թանգարանում։
Նկարագիր
«Աստղագետը» ստեղծագործության հերոսի գործունեությն ոլորտը Յան Վերմեերն արտացոլել է սեղանին դրված առարկաներով։ Աստղագետի դիմաց, սեղանին, պատկերված է ֆլամանդացի քարտեզագիր Յոդոկուս Հոնդիուսի երկնային գլոբուսը, ինչպես նաև հոլոնդացի աստղագետ Մեթիուսի «Institutiones Astronomicae Geographicae» գիրքը։ Ուշագրավ է այն հանգամանքը, որ գրքի տեքստի մեջ աստղագետին խորհուրդ է տրվում «ներշնչանք ստանալ Աստծուց»։ Պատին փակցրած է հինկտակարանյան մի դրվագով նկար, երբ գտնում են ջրերից մանուկ Մովսեսին։ Ըստ երևույթին այն խորհրդանշում է գիտությունն ու գիտելիքները («և ուսանեց Մովսեսն ամբողջ եգիպտական իմաստությունը», Աստվածաշունչ, Հին Կտակարան)։
Արտաքին հղումներ
Կատեգորիա:1668 նկարներ Կատեգորիա:Յան Վերմեերի նկարներ Կատեգորիա:Նիդերլանդների արվեստ Կատեգորիա:Լուվրի նկարներ
Նիկոլյա Բատյում
Նիկոլյա Բատյում (Nicolas Batum, ), ֆրանսիացի պրոֆեսիոնալ բասկետբոլիստ, թեթև հարձակվող։ Հանդես է եկել Բասկետբոլի ազգային ասոցիացիայի (NBA) «Շառլոթ Հորնեթս» ակումբում։ 2020 թվականի դեկտեմբերի 1-ից խաղում է «Լոս Անջելես Քլիփերս» թիմում ։ 2021 թվականի օգոստոսին երկարացրել է այդ թիմի հետ կնքած պայմանագիրը ։ Ֆրանսիայի բասկետբոլի օլիմպիական հավաքականի կազմում մասնակցել է Տոկիոյի 2020 թվականի ամառային օլիմպիական խաղերին և նվաճել արծաթե մեդալ ։ Ընդ որում՝ ԱՄՆ-ի թիմի դեմ անցկացված եզրափակիչ մրցամարտում նրա տպավորիչ խաղը համարվել է Տոկիոյի ամառային օլիմպիադայի ամենահիշարժան պահերից մեկը ։ Նիկոլյա Բատյումը Ֆրանսիայի ազգային հավաքականի կազմում դարձել է նաև աշխարհի գավաթի խաղարկության կրկնակի բրոնզե մեդալակիր (2014, 2019 թթ.), Եվրոպայի առաջնության ոսկե (2013 թ.), արծաթե (2011 թ.), բրոնզե (2015 թ.) մրցանակակիր։
Պարգևատրվել է «Վաստակի համար» Ֆրանսիայի ազգային շքանշանով ։
Արտաքին հղումներ
Կատեգորիա:1988 ծնունդներ Կատեգորիա:Դեկտեմբերի 14 ծնունդներ Կատեգորիա:Ֆրանսիացի բասկետբոլիստներ Կատեգորիա:Պորտլենդ Թրեյլ Բլեյզերսի բասկետբոլիստներ Կատեգորիա:Շառլոթ Հորնեթսի բասկետբոլիստներ Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կրենիչնո (գյուղ, Օկուլովսկի շրջան)
Կրենիչնո (Кренично), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը վերջին գրանցված տվյալներով կազմում էր 43 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Օկուլովսկի շրջանի բնակավայրեր
Ռոքավալդինա
Ռոքավալդինա  (Roccavaldina), կոմունա Իտալիայում, Սիցիլիա մարզում՝ Մեսինա գավառում։
Բնակչությունը կազմում է 1159 մարդ, բնակչության խտությունը կազմում է 193 մարդ/կմ²։ Զբաղեցնում է 6 կմ² մակերես տարածք։ Փոստային ինդեքսն է՝ 98040։ Հեռախոսային կոդը՝ +39 090։
Աշխարհագրություն
Բնակչության աճ։
Սոլնզապ
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Ավետում (Ֆրա Անջելիկո, Պրադո)
«Ավետում», Անժելիկո Բեատո Ֆրայի նկարած «Գաբրիել հրեշտակապետի այցը Մարիամ Աստվածածնին» թեմայով խորանի կտորներից մեկը, որը ներկայումս ցուցադրվում է Պրադոյում։
Իկոնագրություն
«Ավետում»-ը մարդու բարձրության վրա փորագրված ոսկեզօծ շրջանակի կտավ է (խորանի կտոր), որը նկարվել է փայտե տախտակի վրա խառնվածքով։ Դրա կենտրոնական մասը պատկերում է Գաբրիել հրեշտակապետի կողմից Ամենասուրբ Աստվածածնի ավետման բուն տեսարանը, իսկ ներքևում կա հինգ փոքր ուղեկցող տեսարան նրա կյանքից։
Կենտրոնական վահանակ
Ճարտարապետական ​​տարրերի օգնությամբ կենտրոնական վահանակը տեսականորեն բաժանվել է մոտավորապես երեք հավասար մասերի։ Աջ կողմում Մարիամ Աստվածածինը նստած է բաց նախասրահում, որը նայում է դեպի այգի։ Հրեշտակապետը խոնարհվում է նրա առաջ (կենտրոնում)։ Այս երկու նիշերը տեսականորեն բաժանվել են սյունով (Ավետման պատկերագրության համար ավանդական տեխնիկա)։ Մարիայի սենյակի մուտքը դիտվել է հեռանկարի խորքում։ Անջելիկո Ֆրան օգտագործել է նմանատիպ սխեմա` Մերիի և հրեշտակի գործիչների տեղադրում ճարտարապետական ​​կամարներում` նույն թեմայով ևս երեք կոմպոզիցիաներում։
Քանդակագործական մեդալիոնը կենտրոնական սյունից վերև պարունակում է Հայր Աստծո պատկերը։